CELEX: 62020CN0246
Language: el
Date: 2020-06-03 00:00:00
Title: Υπόθεση C-246/20: Αίτηση προδικαστικής αποφάσεως την οποία υπέβαλε το rechtbank van eerste aanleg Oost-Vlaanderen, Afdeling Gent (Βέλγιο) στις 3 Ιουνίου 2020 — Openbaar Ministerie κατά EA

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/28
            
         
      Αίτηση προδικαστικής αποφάσεως την οποία υπέβαλε το rechtbank van eerste aanleg Oost-Vlaanderen, Afdeling Gent (Βέλγιο) στις 3 Ιουνίου 2020 — Openbaar Ministerie κατά EA
      (Υπόθεση C-246/20)
      (2020/C 297/37)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank van eerste aanleg Oost-Vlaanderen, Afdeling Gent
      
         Διάδικοι στην υπόθεση της κύριας δίκης
      
      
         Κατηγορούσα αρχή: Openbaar Ministerie
      
         Κατηγορούμενος: EA
      
         Προδικαστικά ερωτήματα
      
      
                  1)
               
               
                  Έχει το άρθρο 2, παράγραφος 1, της οδηγίας 2006/126/ΕΚ (1) την έννοια ότι μια άδεια οδηγήσεως πρέπει να αναγνωρίζεται άνευ ετέρου από τα κράτη μέλη, ακόμη και στην περίπτωση που η έκδοση του εγγράφου αυτού στηρίζεται στην ανταλλαγή άδειας οδηγήσεως η οποία είχε καταχωρισθεί ως απoλεσθείσα στο κράτος εκδόσεως και είχε παύσει να ισχύει στο κράτος αυτό;
               
            
                  2)
               
               
                  Μπορεί ένα κράτος μέλος να αρνηθεί να αναγνωρίσει την ανταλλαγείσα άδεια οδηγήσεως σύμφωνα με το άρθρο 11, παράγραφος 4, δεύτερο εδάφιο, της οδηγίας 2006/126, όταν η ανταλλαγή πραγματοποιήθηκε σε χρονικό σημείο κατά το οποίο το κράτος μέλος που είχε χορηγήσει την αρχική άδεια οδηγήσεως είχε αφαιρέσει το δικαίωμα οδηγήσεως μέχρι την ολοκλήρωση των εξετάσεων ανακτήσεως του δικαιώματος;
               
            
                  3)
               
               
                  Μπορεί, εν πάση περιπτώσει, ένα κράτος μέλος να αρνηθεί να αναγνωρίσει το ανταλλαγέν έγγραφο άδειας οδηγήσεως, όταν το κράτος μέλος στο έδαφος του οποίου τίθεται το ζήτημα της αναγνωρίσεως του εγγράφου άδειας οδηγήσεως μπορεί να διαπιστώσει, βάσει συγκεκριμένων και τεκμηριωμένων στοιχείων, ότι το δικαίωμα οδηγήσεως είχε παύσει να υφίσταται κατά το χρονικό σημείο της ανταλλαγής του εγγράφου άδειας οδηγήσεως;
               
            
                  4)
               
               
                  Μπορεί, εν πάση περιπτώσει, ένα κράτος μέλος να αρνηθεί να αναγνωρίσει το ανταλλαγέν έγγραφο άδειας οδηγήσεως, όταν το ζήτημα της αναγνωρίσεως αφορά υπήκοο του κράτους μέλους εντός του οποίου τίθεται το ζήτημα αυτό και το εν λόγω κράτος μέλος διαπιστώνει, βάσει συγκεκριμένων και τεκμηριωμένων στοιχείων, ότι ο ενδιαφερόμενος δεν πληρούσε τις ελάχιστες απαιτήσεις για τη χορήγηση άδειας οδηγήσεως στο εν λόγω κράτος μέλος κατά το χρονικό σημείο της ανταλλαγής και/ή της αιτήσεως αναγνωρίσεως;
               
            
                  5)
               
               
                  Έχει το άρθρο 2, παράγραφος 1, της οδηγίας 2006/126 την έννοια ότι δημιουργεί κατάσταση ανισότητας μεταξύ ενός υπηκόου κράτους μέλους στον οποίο το δικαίωμα οδηγήσεως χορηγείται εκ νέου μόνο μετά την ολοκλήρωση των εξετάσεων ανακτήσεως του δικαιώματος και ενός υπηκόου ο οποίος έχει επίσης υποχρεωθεί να συμμετάσχει σε τέτοιες εξετάσεις, αλλά ο οποίος, εν τω μεταξύ, αποκτά αλλοδαπή άδεια οδηγήσεως, ενδεχομένως κατά παράβαση της απαιτήσεως σχετικά με τη διαμονή ή μέσω ανταλλαγής βάσει άδειας οδηγήσεως που έχει παύσει να ισχύει στο κράτος μέλος εκδόσεως;
               
            
         (1)  Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδηγήσεως (ΕΕ 2006, L 403, σ. 18).